Piret Tali artikkel tänases "Päevalehes" viis mu mõttele, et peaks ikka seda va Oksaneni lugema, et kujundaks oma seisukoha.    Tegin raamatu keskelt lahti.  "Ta virgus ojas. Oli öö, mis öö?`Kas möödas oli üks või kaks päeva või ainult üks öö? Öökull huikas. Kuupaistes taeval liikusid mustad pilved. Juuksed olid märjad. Ta tõusis istukile, koperdas teele,  pidi koju saama. Alussärk, alusseelik, kleit ja sukapaelad olid omal kohal."    Kunagi tögasin Kiviräha surematu ja väga hea raamatu abil üht taiest mida ma kunagi lugeda ei viitsi. Siin on lõik raamatust "Sirli, Siim ja saladused."  "Peeter vedeles kraavis ja oigas. Tal oli kõrge palavik, käed ja jalad värisesid, aga ühtki arsti polnud tulemas. Selle asemel jooksis Peetrist üle põder, astus lebajale kabjaga näkku ja tegi haigele mehele veel rohkem valu. Siis... härra Lammas mõtles mis jõledaid  asju Peetriga veel juhtuda võiks. Siis tuli uss, kirjutas ta seejärel rõõmuga. Uss nõelas Peetrit ninna ja kõhtu ja selga. Härra Lammas naeratas kibedalt ja kirjutas edasi."    Tundub, et paljude teoste üle otsustamiseks piisab, kui mõelda - kas härra Lammaski võinuks selle kirjutada? Jaatava vastuse korral ma loobun.  ps. teie lugege. ma isegi ei väida, et see oleks halb kirjandus - minul on selletaolise suhtes tõrge, muud midagi.